Paklé yaiku olah-olahan saka janganan, endhog lan iwak pitik. Saka praupané rada mèmper karo capjay ananging iki duwé duduh kang bening lan rasané entheng. Bédané manèh, capjay nganggo rajangan adhonan glepung déné pakle ora nganggo. Janganan ing paklé kayata sawi ijo, wortel, kobis, brokoli, lan jamur ditambah karo endhog orak-arik lan iwak pitik rajang. Panganan iki cocog kanggo sarapan, ananging asring ditemoni ing warung wengi sing nyedhiyakaké capjay. Kanggo gegenep mangan paklé ana acar lan lombok jemprit wutuh.